CELEX: 62013CN0653
Language: sk
Date: 2013-12-10 00:00:00
Title: Vec C-653/13: Žaloba podaná 10. decembra 2013 — Európska komisia/Talianska republika

29.3.2014   
            
            
               SK
            
            
               Úradný vestník Európskej únie
            
            
               C 93/19
            
         Žaloba podaná 10. decembra 2013 — Európska komisia/Talianska republika
   (Vec C-653/13)
   2014/C 93/30
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: D. Recchia, E. Sanfrutos Cano, splnomocnení zástupcovia)
   
      Žalovaná: Talianska republika
   
      Návrhy žalobkyne
   
   
               —
            
            
               určiť, že Talianska republika si tým, že neprijala všetky opatrenia potrebné na vykonanie rozsudku Súdneho dvora Európskej únie zo 4. marca 2010 vo veci C-297/08, v ktorom bolo rozhodnuté, že Talianska republika si tým, že pre región Kampánia neprijala všetky opatrenia potrebné na zabezpečenie toho, aby sa odpady zhodnocovali a zneškodňovali bez ohrozenia zdravia ľudí a bez poškodzovania životného prostredia, a zvlášť tým, že nevybudovala primeranú a jednotnú sieť zariadení na zneškodňovanie odpadov, nesplnila povinnosti, ktoré jej vyplývajú z článkov 4 a 5 smernice Európskeho parlamentu a Rady 2006/12/ES (1) z 5. apríla 2006 o odpadoch, nesplnila povinnosti, ktoré jej vyplývajú z článku 260 ods. 1 ZFEÚ,
            
         
               —
            
            
               zaviazať Taliansku republiku, aby uhradila Komisii denné penále vo výške 256 819,2 eura (čo je 85 606,4 eura denne za každú kategóriu zariadení), prípadne znížené na základe navrhovaného vzorca postupného zníženia, odo dňa vyhlásenia rozsudku v tejto veci až do vykonania uvedeného rozsudku vo veci C-297/08,
            
         
               —
            
            
               nariadil Talianskej republike uhradiť Komisii paušálnu pokutu, ktorej výška sa vypočíta vynásobením dennej sumy 28 089,6 eura počtom dní, počas ktorých pretrvávalo porušenie, a to od vyhlásenia už rozsudku vo veci C-297/08 do vyhlásenia rozsudku v tejto veci, a
            
         
               —
            
            
               zaviazať Taliansku republiku na náhradu trov konania.
            
         
      Žalobné dôvody a hlavné tvrdenia
   
   Talianska republika neprijala opatrenia potrebné na vykonanie rozsudku Súdneho dvora vo veci C-297/08. Navrhovaná sankcia (denné penále a paušálna pokuta) sú primerané závažnosti a dĺžke porušenia a zohľadňuje potrebu zabezpečiť odstrašujúci účinok sankcie a vyhnúť sa opakovaniu porušenia.
   
      (1)  Smernica Európskeho parlamentu a Rady 2006/12/ES z 5. apríla 2006 o odpadoch (Ú. v. EÚ L 114, s. 9).